stanford-oval/wikipedia huggingface dataset:
הביליטציה
שכיחות התואר

תואר הביליטציה קיים, או שהיה קיים, במדינות הבאות:
אלג'יריה (בצרפתית: Habilitation à diriger des recherches, 'הסמכה לפיקוח על מחקר', בראשי תיבות: HDR)
ארמניה, אזרבייג'ן, ליטא התואר היה קיים בעבר, אך עדיין הוא תואר מוכר למי שרכש את התואר קודם ביטולו.
אוסטריה (בעבר נקרא Univ.-Doz., במאה ה-21 נקרא Priv.-Doz)
בלארוס (בבלארוסית: Доктар навук; Łacinka)
בלגיה (בחלקה הדובר צרפתית: Agrégation de l'enseignement supérieur, התואר הוענק עד 2010)
ברזיל (בפורטוגזית: Livre-docência)
בולגריה (בבולגרית: Доцент, ובלטינית: Docent)
צ'כיה (doc., docent)
דנמרק (dr. med./scient./phil.)
מצריים (בערבית: العالمية; בליטון: Ālimiyya; Al-Azhar)
פינלנד (Dosentti; Docent)
צרפת (בצרפתית: Habilitation à diriger des recherches, בראשי תיבות HDR)
גרמניה (Priv.-Doz., או Dr. habil.)
יוון (ביוונית: υφηγεσία, υφηγητής), התואר בוטל ב-1983
הונגריה (Dr. habil.)
איטליה (באיטלקית: Abilitazione scientifica nazionale, בוטל ב-2012)
לטביה (Dr. habil., בוטל ב-1995)
לוקסמבורג (autorisation à diriger des recherches, 'הרשאה לפקח על מחקר', או ADR)
מולדובה
פולין (dr hab., doktor habilitowany)
פורטוגל (בפורטוגזית: Agregação)
רומניה (ברומנית: abilitare)
רוסיה, קירגיזסטן, קזחסטן, אוזבקיסטן, אוקראינה (ברוסית: Доктор наук, בליטון: Doktor nauk, 'דוקטור למדעים')
סרביה (בסרבית: Доцент, ליטון: Docent)
סלובקיה (Docent)
סלובניה (Docent)
ספרד (הסמכת מחקר - Agregado)
שוודיה (Docent)
שווייץ (PD או Dr. habil.)
תהליך קבלת התואר

עבודת הדיסטרטציה לצורך עמידה בדרישות התואר יכולה להיות מצטברת (מבוססת על פרסומי מחקרים קודמים של המועמד, בין אם מאמרים בספרות המקצועית, או ספרים) או בעלת אופי של ספר, כלומר תזה שלא פורסמה, אשר בדרך כלל ארוכה מאוד. בעוד שההבילטציות המכילות צבר של פרסומי מחקר מן העבר הן דומיננטיות בתחומים מסוימים (כגון רפואה), מזה כמאה שנה, הן בלתי מקובלות בתחומים אחרים (כגון משפטים).
רמת המחקר הנדרשת לקבלת הביליטציה גבוהה במידה ניכרת מזו של עבודת דוקטורט באותה מסורת אקדמית שבה התואר קיים, מבחינת איכות וכמות עבודת המחקר העצמאית שיש לבצע, הנעשית ללא הכוונה או הדרכה של מנחה איש הפקולטה.  בתחומי המדעים נדרש פרסום של מאמרי מחקר רבים אשר עברו ביקורת עמיתים (לעיתים עשרה או יותר)  במהלך הלימודים לתואר בתקופה של כארבע עד עשר שנים. במדעי הרוח, פרסום ספר משמעותי אקדמית, עשוי להיות תנאי מוקדם להגנה על התזה.[דרוש מקור]
אף במדינות שבהן התואר קיים, ניתן לקבל דרגה אקדמית של פרופסור ללא הביליטציה, זאת אם ועדת האיתור למשרה מתרשמת כי למועמד כישורים שווי-ערך לאלה של בעל תואר הביליטציה והגופים האקדמיים המכריעים (למשל סנאט המוסד האקדמי, או משרד החינוך של המדינה) מאשרים זאת. עם זאת, בעוד שבתחומים אקדמיים מסוימים עושים בערוץ העסקה זה שימוש ליברלי (למשל, בתחום מדעי הטבע כדי להעסיק מועמדים זרים המגיעים ממערכות חינוך שונות, או בתחום האמנויות כדי להעסיק אמנים פעילים), בתחומים אקדמיים אחרים הדבר קורה לעיתים נדירות.
ההביליטציה מוענקת לאחר ההגנה הפומבית על התזה, המתקיימת לאחר שכתיבת התזה הושלמה ואושרה. לאחר שהמועמד הגן בהצלחה על התזה, ניתן היתר להרצות (בלטינית: venia legendi, מילולית: "רשות לקרוא", כלומר להיות מרצה). בתחומים מסוימים, כגון משפטים, פילוסופיה, תאולוגיה וסוציולוגיה, ה-venia ניתנת רק לתת-תחום מסוים באותה דיסציפלינה אקדמאית (למשל במשפטים: משפט פלילי, משפט אזרחי, או בפילוסופיה: פילוסופיה של המדע, פילוסופיה מעשית וכו'); במקצועות אקדמיים אחרים הרשות להרצות ניתנת לכל התחום.
אף שקיימים הבדלים באורך התקופה הנדרשת לקבלת הביליטציה בין דיסציפלינות שונות ומדינות שונות, בדרך כלל לוקח יותר זמן להשלים הביליטציה מאשר לקבל קביעות אקדמית במוסדות אוניברסיטאים בארצות הברית. לדוגמה, בפולין עד 2018, הזמן שנקבע בחוק לקבלת הבליטציה (באופן מסורתי, אם כי לא מחייב, ובהנחה שהמועמד הוציא לאור ספר) הוא שמונה שנים. תאורטית, אם עוזר פרופסור (הדרגה האקדמית הנמוכה ביותר המובילה למסלול קביעות במשרת מחקר) לא מצליח להשלים הביליטציה בפרק זמן זה, יש להעבירו למשרת מרצה (שאינו מסלול לקביעות), עם עומס הוראה גבוה בהרבה וללא חובות מחקר, או אפילו לפטרו. אולם בפועל, במקרים רבים מוסדות מאריכים את מועד השלמת ההביליטציה לרוב החוקרים אם לא השלימו הדרישות במועד, זאת במקרים בהם המוסד מתרשם כי המועמד מסוגל לסיימה במועד קרוב.
מחלוקת > המחלוקת על תואר הביליטציה בגרמניה

בשנת 2004, תואר הביליטציה הייתה במוקד לוויכוח פוליטי בולט בגרמניה. השר הפדרלי לשעבר לחינוך ולמדע, אדלגרד בולמהן, ביקש לבטל את תואר ההביליטציה ולהחליפו במסלול אקדמי שתחילתו דרגת מרצה זוטר. על פי הצעתו, חוקר צריך להיות מועסק תחילה עד שש שנים כ"מרצה זוטר" (משרה ללא קביעות שוות ערך Assistant Professor בארצות הברית) ובתקופה זו להוכיח את התאמת המועמד לדרגת פרופסור בקביעות.
רבים מחברי האקדמיה בגרמניה, בעיקר חוקרים במדעי הטבע, כמו גם חוקרים צעירים, דרשו לאורך שנים לבטל את ההביליטציה כיוון שלטענתם היא מהווה מכשול מיותר ומאטה במשך שנים את הקריירה האקדמית. תהליך קבלת התואר הנוסף תרמה לטענתם לבריחת המוחות של חוקרים צעירים מוכשרים למדינות שבהן דרישת התואר לא קיימת. חוקרים צעירים אלה היגרו לאחר שסברו כי סיכוייהם שלהם לקבל דרגת פרופסור מן המניין בגיל צעיר טובים יותר מחוץ לתחומי גרמניה, למשל, בבריטניה או ארצות הברית. חוקרים צעירים רבים טענו כי הם מרגישים תלות יתר על המידה בחוקרים הראשיים במחלקתם, המפקחים עליהם (אלה מחזיקים בדרך כלל בדרגת פרופסור מן המניין). תלות זו נובעת מן העובדה שלחוקרים הראשים הללו יש כוח לעכב את תהליך השלמת ההביליטציה. טענה נוספת במחלוקת הייתה שקיימת הפליה במקורות מימון למועמדים מבוגרים יותר המבקשים להשלים הביליטציה וכי קרנות מחקר מעדיפות מדענים צעירים העובדים לקראת התואר. מצדדי ביטול ההביליטציה הציעו אימוץ תהליך של ביקורת עמיתים על הישגי המועמד לדרגה קבועה באקדמיה, תוך פניה לשיתוף פעולה בינלאומי בבחירת אנשי אקדמיה, תוך הדגשת יכולת המועמד לגייס מענקי מחקר, פרסום מאמרים שעברו ביקורת עמיתים ואשר מצוטטים בספרות, שיתופי פעולה עם חוקרים אחרים, איכות הוראה ויכולת ארגון וניסיון עבודה מחוץ למדינה. זאת במקום ה"פיצוי" הניתן בהענקת משרה אקדמית למי שעמד במסלול הארוך והקשה של השלמת הבליטציה.
מנגד, חוקרים בכירים רבים, בעיקר ברפואה, מדעי הרוח ומדעי החברה, השלמת הביליטציה הייתה ועודנה מקובלת כמכשיר בעל ערך לבקרת איכות (לקבלת venia legendi) לפני שניתנת לאדם משרה קבועה באקדמיה לכל חייו.
בוואריה, סקסוניה ותורינגיה, שלוש מדינות בגרמניה עם ממשלות שמרניות, הגישו עתירות לבית המשפט החוקתי הפדרלי של גרמניה נגד החוק החדש שמחליף את דרישת ההביליטציה במסלול שתחילתו בדרגת מרצה זוטר. בית המשפט החוקתי קיבל את העתירה וקבע כי הבונדסטאג אינו יכול לחוקק חוק כזה, זאת כיוון שחוקת גרמניה קובעת במפורש כי ענייני חינוך הם באחריות הבלעדית של המדינות השונות ולפיכך הכריז על פסלות החוק ביוני 2004. בתגובה, התקבל בבונדסטג חוק פדרלי חדש המעניק למדינות גרמניה חופש רב יותר בנוגע לבחירה בין הביליטציה למסלול מרצה זוטר. מאז המסלול האקדמי שתחילתו בדרגת מרצה זוטר, ללא צורך בהביליטציה לקראת קביעות, הוכר באופן חוקי בכל מדינות גרמניה, אולם עדיין ניתן - ויש המעודדים - קבלת הביליטציה במקצועות רבים בגרמניה לצורך המשך קריירה אקדמית.
ראו גם

פוסט-דוקטורט
הערות שוליים

↑  Christian Fleck, Sociology in Austria, Palgrave Macmillan, 2015.
↑  Carl Brockelmann, History of the Arabic Written Tradition, Volume 1, BRILL, 2016, p. vii.
↑  "НИЦ АПМ Минобрнауки РФ". russianenic.ru (ברוסית). נבדק ב-2021-03-02.
↑  "Habilitationsordnung (Laws and regulations of the Ruhr-Universität Bochum, Germany)" (PDF) (בגרמנית). ruhr-uni-bochum.de. אורכב מ-המקור (PDF) ב-14 באוקטובר 2009. {{cite web}}:  (עזרה)
↑  "PhD and Postdoc". fu-berlin.de. 30 באוגוסט 2006. {{cite web}}:  (עזרה)
↑  "A guide to documentation on habilitation and professorship procedures at the Faculty of Medicine of Masaryk University in Brno". Masaryk University in Brno. אורכב מ-המקור ב-26 ביולי 2020. נבדק ב-17 באפריל 2013. {{cite web}}:  (עזרה)
↑  "WDR – Informationen und Nachrichten vom Westdeutschen Rundfunk". wdr.de. 2016-02-27. נבדק ב-2016-10-12.
לקריאה נוספת

תיאור קצר של דרישות דוקטורט והביליטציה במחלקה למתמטיקה ומדעי מחשב, האוניברסיטה החופשית של ברלין, גרמניה. (באנגלית)
חינוך באוסטריה במדריך החינוך האירופי
הליך הביליטציה באוניברסיטה הטכנית של מינכן, גרמניה (באנגלית)
הבליטציה ברומניה
* Michael Balter, Germany Tries to Break Its Habilitation Habit. Science, 1999;285(5433):1525.doi10.1126/science.285.5433.1525
| --- | --- |
בקרת זהויות :  GND: 4158652-9 
דוגמה לתעודת תואר הביליטציה איטלקי בחקלאות.
הישרדות: גואטמלה

| --- | --- |

הלוגו של הישרדות: גואטמלה
 מנחים:  ג'ף פרובסט
 זוכים:  דני בואטרייט
 פרסים:  מיליון דולר
 ארץ מקור:  ארצות הברית
 שפות:  אנגלית 
 מספר פרקים:  14
 הפקה
 אתר צילומים:  פארק הלאומי יאשה-נאקום-נרנחו, פטן, גואטמלה
 שידור
 רשת שידור:  CBS
 תקופת שידור מקורית:  15 בספטמבר 2005 – 11 בדצמבר 2005
 קישורים חיצוניים
 הישרדות
 
 → פלאופנמה — אי הגלות ←
 
הישרדות: גואטמלה — אימפריית המאיה (באנגלית: Survivor: Guatemala — The Maya Empire), ידועה גם כהישרדות: גואטמלה, היא העונה האחת עשרה של תוכנית המציאות האמריקאית "הישרדות". העונה צולמה מ-27 ביוני עד 4 באוגוסט 2005, ושודרה לראשונה ב-15 בפברואר בספטמבר ברשת השידור האמריקאית CBS. העונה צולמה בפארק הלאומי יאשה-נאקום-נרנחו ליד הפארק הלאומי הפופולרי יותר טיקאל, הממוקם בצפון גואטמלה. במקור, העונה הייתה אמורה להצטלם במקיום על האוקיינוס ההודי, כאשר הצופים יתקיימו במדגסקר, דרום הודו וסרי לנקה. אמנם, לאחר רעידת האדמה והצונאמי באוקיינוס ההודי בשנת 2004, התוכניות בוטלו.
העונה הונחתה על ידי ג'ף פרובסט, מורכבת מ-39 ימים של משחק, עם 18 מתמודדים.
מאפייני העונה

בעונה זו הוצגה גם חזרתם של מתמודדי "הישרדות: פלאו" סטפני לה-גרוסה ובובי-ג'ון דרינקרד. מלבד ה"טוויסטים" העיקריים כמו מועצת השבט הכפולה וחילופי השבטים, הוצג טוויסט חדש בשם פסלון חסינות. השבטים התאחדו כאשר נשארו עשרה מתמודדים במשחק, אשר קראו לשבט שאקום. לאחר האיחוד, המתמודדים קיבלו חדשות כי פסלון חסינות מוסתר איפשהו במחנה. מי שמחזיק בפסלון עליו להשתמש בו לפני קריאת הקולות. לאחר השימוש, הפסלון יושלך. הפסלון היה תקף לשימוש עד שנשארו ארבעה מתמודדים במשחק. דני בואטרייט זכתה בתואר "השורדת האחרונה" לאחר שניצחה את לה-גרוסה בהצבעה של 1–6 מחברי המושבעים.
ליהוק

בעוד שהתוכניות לעונה תמיד כללו את חזרתם של שני מתמודדים ששיחקו בעבר בשביל הזדמנות שנייה, היו כמה מושגים ותמות מושלכים עבור מתמודדים אלו. רודג'ר בינגהאם ומייקל סקופין מ"הישרדות: האאוטבק האוסטרלי" היו בשיחות להיות החוזרים, כמו גם ג'ונתן ליבי ו-וונדה שירק, אשר שניהם הודחו ביום השני של "הישרדות: פלאו" לאחר שלא נבחרו לשבט. סקופין לבסוף חזר אל "הישרדות: הפיליפינים". בנוסף, האנטר אליס מ"הישרדות: מרקיז" דחה לכאורה הצעה לחזור.
מתמודדים

מתמודדים בולטים כללו את המתמודדים לשעבר מ"הישרדות: פלאו", סטפני לה-גרוסה ובובי-ג'ון דרינקרד, מלכת יופי לשעבר ודוגמנית שהפכה לקריינית רדיו דני בואטרייט, שחקן קוורטרבק לשעבר בNFL גארי הוגבום וכותב קולנוע וטלוויזיה רייף ג׳דקינס.
| מתמודד | שבט מקורי | חילוף שבטים | שבט מאוחד | הדחה |
| --- | --- | --- | --- | --- |
| ג'ים לינץ' 63, נורת'גלן, קולורדו | נאקום |  |  | 01 !מודח ראשון יום 3 |
| מורגן מק'דוויט 21, דקאטור, אילינוי | יאשה |  |  | 02 !מודחת שנייה יום 6 |
| בריאנה ורלה 21, אדמונדס, וושינגטון | יאשה |  |  | 03 !מודחת שלישית יום 8 |
| ברוק סטראק 25, הוד ריבר, אורגון | נאקום | נאקום |  | 04 !מודחת רביעית יום 11 |
| בלייק טאוסלי 24, דאלאס, טקסס | נאקום | יאשה |  | 05 !מודח חמישי יום 14 |
| מרגרט בובוניץ' 43, שרדון, אוהיו | נאקום | נאקום |  | 06 !מודחת שישית יום 15 |
| בריאן קורידן 22, ניו יורק, ניו יורק | יאשה | יאשה |  | 07 !מודח שביעי יום 15 |
| איימי אוהרה 39, רוויר, מסצ'וסטס | יאשה | יאשה |  | 08 !מודחת שמינית יום 18 |
| ברנדון בלינגר 22, מנהטן, קנזס | נאקום | יאשה | שאקום | 09 !מודח תשיעי יום 21 |
| בובי-ג'ון דרינקרד 28, לוס אנג'לס, קליפורניה פלאו | נאקום | יאשה | שאקום | 10 !מודח עשירי מושבע 1 יום 24 |
| ג'יימי ניוטון 24, צפון הוליווד, קליפורניה | יאשה | נאקום | שאקום | 11 !מודח אחת עשרה מושבע 2 יום 27 |
| גארי הוגבום 46, גרנד הייבן, מישיגן | יאשה | יאשה | שאקום | 12 !מודח שתים עשרה מושבע 3 יום 30 |
| ג׳אד סרג׳נט 34, רידפילד, ניו ג'רזי | נאקום | נאקום | שאקום | 13 !מודח שלוש עשרה מושבע 4 יום 33 |
| סינדי הול 31, נאפולי, פלורידה | נאקום | נאקום | שאקום | 14 !מודחת ארבע עשרה מושבעת 5 יום 36 |
| לידיה מוראלס 42, לייקווד, וושינגטון | יאשה | נאקום | שאקום | 15 !מודחת חמש עשרה מושבעת 6 יום 37 |
| רייף ג׳דקינס 22, פיטסבורג, פנסילבניה | יאשה | נאקום | שאקום | 16 !מודח שש עשרה מושבע 7 יום 38 |
| סטפני לה-גרוסה 25, טומס ריבר, ניו ג'רזי פלאו | יאשה | נאקום | שאקום | 17 !מקום שני |
| דני בואטרייט 29, טונגנוקסי, קנזס | נאקום | יאשה | שאקום | 18 !השורדת האחרונה |
מתמודדים > הופעות עתידיות

סטפני לה-גרוסה התחרתה בפעם השלישית שלה ב"הישרדות: גיבורים נגד נבלים". דני בואטרייט תחזור ל"הישרדות: מנצחים במלחמה".
טבלת הצבעות

| פרק # | פרק # | פרק # | שבטים מקוריים> 1 | שבטים מקוריים> 2 | שבטים מקוריים> 3 | חילוף שבטים> 4 | חילוף שבטים> 5 | חילוף שבטים> 6 | חילוף שבטים> 6 | חילוף שבטים> 7 | שבט מאוחד> 8 | שבט מאוחד> 9 | שבט מאוחד> 10 | שבט מאוחד> 11 | שבט מאוחד> 12 | שבט מאוחד> 13 | שבט מאוחד> 14 | שבט מאוחד> 14 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| יום # | יום # | יום # | 3 | 6 | 8 | 11 | 14 | 15 | 15 | 18 | 21 | 24 | 27 | 30 | 33 | 36 | 37 | 38 |
| מודח | מודח | מודח | ג'ים | מורגן | בריאנה | ברוק | בלייק | מרגרט | בריאן | איימי | ברנדון | בובי-ג'ון | ג'יימי | גארי | ג'אד | סינדי | לידיה | רייף |
| הצבעות | הצבעות | הצבעות | 1–8 | 1–8 | 1–7 | 3–5 | 2–5 | 1–6 | 1–5 | 1–4 | 4–6 | 1–2–6 | 2–6 | 1–6 | 2–4 | 1–4 | 1–3 | 0–1 |

| מצביע | מצביע | מצביע | הצבעה | הצבעה | הצבעה | הצבעה | הצבעה | הצבעה | הצבעה | הצבעה | הצבעה | הצבעה | הצבעה | הצבעה | הצבעה | הצבעה | הצבעה | הצבעה |
|  |  | דני | ג'ים |  |  |  | בלייק |  | בריאן | איימי | ג'יימי | סטפני | ג'יימי | גארי | ג'אד | סינדי | לידיה | רייף |
|  |  | סטפני |  | מורגן | בריאנה | ברוק |  | מרגרט |  |  | ברנדון | בובי-ג'ון | ג'יימי | גארי | ג'אד | סינדי | לידיה | ללא |
|  |  | רייף |  | מורגן | בריאנה | ברוק |  | מרגרט |  |  | ברנדון | בובי-ג'ון | ג'יימי | גארי | ג'אד | סינדי | לידיה | ללא |
|  |  | לידיה |  | מורגן | בריאנה | ברוק |  | מרגרט |  |  | ברנדון | בובי-ג'ון | ג'יימי | גארי | ג'אד | סינדי | דני |  |
|  |  | סינדי | ג'ים |  |  | לידיה |  | מרגרט |  |  | ברנדון | בובי-ג'ון | ג'יימי | גארי | ג'אד | לידיה |  |  |
|  |  | ג'אד | ג'ים |  |  | ברוק |  | מרגרט |  |  | ברנדון | בובי-ג'ון | גארי | גארי | סינדי |  |  |  |
|  |  | גארי |  | מורגן | בריאנה |  | בלייק |  | בריאן | איימי | ג'יימי | סינדי | ג'יימי | סינדי |  |  |  |  |
|  |  | ג'יימי |  | מורגן | בריאנה | ברוק |  | מרגרט |  |  | ברנדון | בובי-ג'ון | גארי |  |  |  |  |  |
|  |  | בובי-ג'ון | ג'ים |  |  |  | בלייק |  | בריאן | איימי | ג'יימי | סטפני |  |  |  |  |  |  |
|  |  | ברנדון | ג'ים |  |  |  | בריאן |  | בריאן | איימי | ג'יימי |  |  |  |  |  |  |  |
|  | איימי | איימי |  | מורגן | בריאנה |  | בלייק |  | בריאן | בובי-ג'ון |  |  |  |  |  |  |  |  |
|  | בריאן | בריאן |  | מורגן | בריאנה |  | בלייק |  | בובי-ג'ון |  |  |  |  |  |  |  |  |  |
|  | מרגרט | מרגרט | ג'ים |  |  | לידיה |  | ג'אד |  |  |  |  |  |  |  |  |  |  |
|  | בלייק | בלייק | ג'ים |  |  |  | בריאן |  |  |  |  |  |  |  |  |  |  |  |
|  | ברוק | ברוק | ג'ים |  |  | לידיה |  |  |  |  |  |  |  |  |  |  |  |  |
| בריאנה | בריאנה | בריאנה |  | מורגן | לידיה |  |  |  |  |  |  |  |  |  |  |  |  |  |
| מורגן | מורגן | מורגן |  | לידיה |  |  |  |  |  |  |  |  |  |  |  |  |  |  |
| ג'ים | ג'ים | ג'ים | מרגרט |  |  |  |  |  |  |  |  |  |  |  |  |  |  |  |
| הצבעת המושבעים |
| --- | --- | --- |
פרק #: 15
יום #: 39
| פיינליסטים | סטפני | דני |
קולות: 1–6

מושבע: הצבעה
| רייף | סטפני |  |
| לידיה |  | דני |
| סינדי |  | דני |
| ג'אד |  | דני |
| גארי |  | דני |
| ג'יימי |  | דני |
| בובי-ג'ון |  | דני |
1 2  סטפני ורייף לא היו זכאים להצביע משום שהם היו המתמודדים הזכאיים היחידיים שיכלו להצביע רק אחד נגד השנייה.
הערות שוליים

↑  "Survivor: Palau" Cast Revealed, www.eonline.com/ (באנגלית) Entertainment Weekly, Retrieved December 24, 2019
↑  An interview with Rodger Bingham 10 years after Survivor: The Australian Outback, יוטיוב (באנגלית) YouTube, Retrieved April 26, 2013
↑  'Survivor: Philippines': Michael Skupin, Jonathan Penner and Russell Swan return, and talk about it here -- EXCLUSIVE, Entertainment Weekly (באנגלית) Entertainment Weekly, Retrieved April 8, 2020
↑  Hunter Ellis Interview, survivorozwordpress.com (באנגלית) Survivor Oz, Retrieved November 27, 2019
↑  Meet the cast of Survivor: Winners at War, Entertainment Weekly (באנגלית) Entertainment Weekly, Retrieved December 19, 2020
| הישרדות |
| --- | --- | --- |
| עונות | בורנאו • האאוטבק האוסטרלי • אפריקה • מרקיז • תאילנד • האמזונס • איי הפנינה • אולסטארס • ונואטו • פלאו • גואטמלה • פנמה • איי קוק • פיג'י • סין • מיקרונזיה • גבון • טוקנטינס •  סמואה • גיבורים נגד נבלים • ניקרגואה • אי הגאולה • דרום פסיפיק • עולם אחד • פיליפינים • קרמואן • דם נגד מים • קאגיאן • סאן חואן דל סור • עולמות נפרדים • קמבודיה • קו רונג • מילניאלים נגד דור X • משני משחק • גיבורים נגד מרפאים נגד פעלתנים • אי הרוח • דוד נגד גוליית • קצה ההכחדה • אי האלילים • מנצחים במלחמה • 41 • 42 • 43 • 44 • 45 • 46 • 47 • 48 |  |
ביגי & טופאק

| --- | --- |

 בימוי:  ניק ברומפילד 
 הופק בידי:  ניק ברומפילד פמישל ד'אקוסטה
 שחקנים ראשיים:  כריסטופר ואלאס טופאק שאקור ניק ברומפילד ראסל פול וולטה ואלאס (אמו של כריסטופר) בילי גרלנד (פנתר שחור) שוג נייט
 מוזיקה:  כריסטיאן הנסון
 מדינה:  הממלכה המאוחדת 
 חברה מפיצה:  Roxy Releasing Lionsgate Entertainment
 שיטת הפצה:  וידאו על פי דרישה 
 הקרנת בכורה:  11 בינואר 2002
 משך הקרנה:  108 דק' 
 שפת הסרט:  אנגלית 
 סוגה:  סרט תיעודי 
 הכנסות באתר מוג'ו:   biggietupac
 דף הסרט ב־IMDb
 
ביגי & טופאק (באנגלית: Biggie & Tupac) הוא סרט תיעודי המספר על סמלי ההיפ הופ והראפ, כריסטופר ואלאס, המוכר יותר בכינויו הנוטוריוס בי. איי. ג'י. או ביגי סמולס, וטופאק שאקור. הסרט, שאותו ביים והפיק ניק ברומפילד, חוקר את מקרי המוות של שני הראפרים, אשר יש אנשים שטענו כי המקרים היו בניצוחו של שוג נייט, שעמד בראש חברת התקליטים Death Row Records.
תוכן

הסרט התיעודי של ברומפילד התבסס על התאוריה ועל ראיונותיו של הבלש לשעבר ראסל פול. פול טען כי ה-L.A.P.D סייעו כדי לכסות את המזימה של שוג נייט להרוג את טופאק שאקור ואת כריסטופר ואלאס הידוע בכינוי הנוטוריוס בי. איי. ג'י. הסרט התיעודי מציג את פול, שנאלץ לעזוב את תפקידו בתור בלש עבור רדיפה אחר תיאורית הרצח. ראסל פול חשד בשוטר לשעבר דייוויד מק ואמיר מוחמד (סוכן משכנתאות ללא קשר סביר למקרה), שעבדו יחד עם שוג נייט כדי להרוג את ביגי.
מקור מפתח לתאוריה של פול היה קווין האקי. האקי היה קשור לשוג נייט ודייוויד מאק יחד עם שוטרים שחשודים כביכול ברצח. האקי הסכים כי הארי בילאפס, הידוע גם בשם אמיר מוחמד, היה מעורב ברצח, למרות שהאקי אמר למצלמה, "אל תשאל אותי למה" ולא רצה להרחיב עוד בנושא. האקי, ששימש לשעבר כשומר בחברת התקליטים Death Row Records, כתב בהצהרה שהוגשה ב -6 ביוני 2004, כי הוא "יודע באופן אישי וקרוב" על הרצח של כריסטופר ואלאס, בטענה כי "אנשים בתוך Death Row Records הציעו 25,000 $ לקצין משטרתי כדי להרוג את כריסטופר ואלאס" .
בראיון, סיפר האקי ללוס אנג'לס טיימס כי הוא סובל מפגעיה בזיכרון עקב תרופות פסיכיאטריות. האקי טען גם שיש בידיו ידע על מעורבות בין שוג נייט לבין דייוויד מאק ולבין שוטרים מושחתים נוספים שסייעו לרצח והיו מעורבים בו. משפחתו של כריסטופר ואלאס ניצלה את טענתו של האקי כבסיס לתביעה בסך 500 מיליון דולר נגד העיר לוס אנג'לס על מותו של כריסטופר ואלאס. אבל מאוחר יותר אמר האקי ללוס אנג'לס טיימס כי עורכי הדין של כריסטופר ואלאס שינו את דבריו. (התביעה של משפחתו של כריסטופר ואלאס על סך 500 מיליון דולר נדחתה בשנת 2010.)
ביקורת

פרק זה לוקה בחסר. אנא תרמו לוויקיפדיה ו.
אמנם הסרט נותר לא חד משמעי, אך כאשר נשאלה השאלה הגדולה "מי רצח את טופאק?" בריאיון לרדיו של BBC ב-7 במרץ 2005, ציין ברומפילד (כשהוא מצטט את סנופ דוג) שזה "הבחור הגדול לידו במכונית... שוג' נייט" (The big guy next to him in the car... Suge Knight). לזכותו של הסרט יאמר כי מאז יצא, חקירת מותו של הנוטוריוס נפתחה.
הרצל בודינגר

| --- | --- |

בודינגר כמפקד חיל האוויר
 לידה:  7 במאי 1943 (בן 81) חיפה
 מדינה:  ישראל ישראל
 השכלה:  אוניברסיטת בר-אילן  בית הספר הריאלי העברי בחיפה  בית הספר לטיסה 
 השתייכות:   צבא הגנה לישראל
 תקופת הפעילות:  אוגוסט 1961 – יולי 1996 (כ־34 שנים)
 דרגה:   אלוף
 תפקידים בשירות
  מפקד טייסת 101  ראש ענף במחלקת אמצעי לחימה   מפקד בית הספר לטיסה   מפקד בסיס רמת דוד  ראש להק אוויר   ראש מטה חיל האוויר  סגן צבאי למבקר מערכת הביטחון   מפקד חיל האוויר
 פעולות ומבצעים
   מלחמת ששת הימים   מלחמת ההתשה   מלחמת יום הכיפורים   מבצע שלום הגליל   המערכה ברצועת הביטחון  האינתיפאדה הראשונה  מבצע דין וחשבון  מבצע ענבי זעם
 תפקידים אזרחיים
 דירקטור במכון פישר למחקר אסטרטגי אוויר וחלל  יו"ר דירקטוריון העמותה הישראלית להגנה בפני טילים  נשיא ויו"ר חברת ראדא תעשיות אלקטרוניות.
 
הרצל בודינגר (נולד ב-7 במאי 1943) הוא איש צבא בדימוס, כיהן כמפקד ה-12 של חיל האוויר, מינואר 1992 ועד יולי 1996.
לאחר שירותו הצבאי שימש בכמה תפקידים אזרחיים, ובהם נשיא ויו"ר דירקטוריון חברת ראדא תעשיות אלקטרוניות, נשיא עמותת חיל האוויר, יו"ר דירקטוריון העמותה הישראלית להגנה בפני טילים, יו"ר מכון פישר למחקר אסטרטגי אוויר וחלל ויו"ר אוניברסיטת אריאל בשומרון.
קורות חיים

אביו, יצחק בודינגר, נולד ב-1913 בעיירה סוצ'אבה שברומניה. ב-1933 עלה ארצה בראש קבוצה של הנוער הציוני, והתגייס לארגון נוטרות, ממנו למחלקת הבילוש במשטרה הבריטית בחיפה, תוך שהוא שומר בסוד את חברותו בארגון "ההגנה". לחם במלחמת העצמאות במסגרת "ההגנה" והיה בין משחררי חיפה. לאחר מלחמת העצמאות, נמנה עם מקימי משטרת ישראל, תעודת שוטר מספר 53. כתב את המילון העברי-אמהרי אמהרי-עברי הראשון ב-1967.
אמו, דינה שלם, נולדה ב-1921 בבומביי שבהודו. ב-1935 עלתה משפחתה ארצה. עבדה במרכז המבצעים של חיל האוויר הבריטי. ב-1941 הכירה את יצחק, וב-1942 נישאו. לזוג נולדו שלושה בנים כשהרצל הוא הבכור בהם. מאז היה בן ארבע, התגורר הרצל בודינגר עם משפחתו בקריית מוצקין והוא בוגר בית הספר היסודי "אחדות" בעיר. לאחר מכן, למד בפנימייה הצבאית שליד בית הספר הריאלי בחיפה.
עם תום לימודיו התגייס והתנדב לקורס טיס (מס' 40) באוגוסט 1961, וסיים אותו במגמת מטוסי קרב במרץ 1963. שירת כטייס דאסו מיסטר IV וסוד אוויאסיון ווטור בטייסת 110 ברמת דוד. ביוני 1964 התפוצץ מנוע מטוס הווטור אותו הטיס. בודינגר החליט שלא לנטוש את המטוס וביצע נחיתת אונס בפרדס. כתוצאה מהנחיתה נפצע בגבו ועבר שיקום במשך כשנה. לאחר השיקום נקבע לו הפרופיל הרפואי 45, והוא שב לשירות קרבי כטייס. מנובמבר 1965 עד דצמבר 1967 היה מדריך בבית הספר לטיסה. ב-1966 היה שותף לסדרת קרבות אוויר שנועדו ליצור בסיס נתונים על מיג 21, שהובא לארץ במבצע יהלום של "המוסד".
במלחמת ששת הימים (יוני 1967) במבצע מוקד, השתתף בתקיפת שדות התעופה בני-סואף ולוקסור שבמצרים ו-H-3 שבעיראק. הוא השמיד 10 מפציצי טופולב Tu-16 על הקרקע, ועוד ציוד צבאי. במהלך תקיפת שדה התעופה בלוקסור נפגע מכל הדלק הראשי של מטוס הווטור שלו מאש נ"מ מצרית ונזילת הדלק הביאה בהמשך לכיבוי אחד המנועים. בודינגר המשיך להטיס את המטוס עם מנוע אחד, הגיע בטיפות הדלק האחרונות לשדה התעופה באילת ונחת בשלום. ב-1969 מונה לסמ"ט א' בטייסת 117, טייסת מטוסי מיראז' 3, וב-1972 למפקד טייסת ראשוני בבית הספר לטיסה. שימש מוביל הצוות האווירובטי של חיל האוויר הישראלי. בהצבת חירום שירת כטייס מיראז' בטייסת 117.
במהלך מלחמת יום הכיפורים, ב-9 באוקטובר 1973, בעת טיסת פיטרול שהוביל באזור קוניטרה, הבחין בודינגר ברביעיית מטוסי מיג 17 סוריים. בודינגר נכנס איתם לקרב אוויר בגובה נמוך בעומק סוריה, במהלכו ירה צרור מתותחי המטוס לעבר אחד המיגים, שבעקבות זאת התהפך והתרסק. באפריל 1974, במלחמת ההתשה במובלעת הסורית, הוזנק בודינגר לקרב אוויר והפיל מיג 21 סורי באזור לבנון. ביום האחרון של המלחמה מונה למפקד טייסת 101. הטייסת, תחת פיקודו, הייתה הראשונה לקלוט את מטוסי הכפיר בחיל האוויר. בודינגר הטיס את מטוס הכפיר הראשון שמסרה התעשייה האווירית לחיל האוויר בשנת 1975.
ב-1976 מונה לראש ענף מטוסים וסגן ראש מחלקת אמצעי לחימה במטה חיל האוויר. ביולי 1979 מונה למפקד בית הספר לטיסה והועלה לדרגת אלוף-משנה. בינואר 1982 מונה למפקד בסיס רמת דוד, ופיקד עליו במהלך מבצע שלום הגליל. באוגוסט 1984 מונה לראש להק אוויר, בדרגת תת-אלוף. בשנים 1985–1987 היה ראש מטה החיל. למד לתואר ראשון בכלכלה ומנהל עסקים באוניברסיטת בר-אילן ואחר כך מונה בפברואר 1990 לסגן צבאי למבקר מערכת הביטחון. יצא ללימודי קורס מנהל מתקדם באוניברסיטת הרווארד, בינואר 1992 שב מחופשת הלימודים ומונה למפקד החיל, בדרגת אלוף, במקום אביהו בן-נון.
קורות חיים > משפחתו

בודינגר נשוי לעורית ואב לארבעה ילדים. בנו, אילן בוגר, שירת אף הוא כטייס קרב ובתפקידו האחרון כיהן כראש להק כוח האדם בחיל האוויר בדרגת תת-אלוף.
בן דודו הוא פסיכולוג, הנקרא גם הוא הרצל בודינגר.
הערות שוליים

↑  סיפורי ראשונים - בודינגר דינה ויצחק - 1947, במקור, באתר האינטרנט של בית גרושקביץ; כעת בארכיון האינטרנט "archive.is"
↑  הרצל בודינגר, באתר "בהשקט ובבטחה".
1 2  הרצל בודינגר באתר חיל האוויר
↑  הרצל בודינגר, באתר חיל האוויר הישראלי
↑  הדס מנור, ‏הרצל בודינגר - מועמדו המועדף של מופז למנכ"ל תע"א במקום קרת, באתר גלובס, 24 בנובמבר 2005
↑  ניר יהב, הרצל בודינגר פרש מוועדת "שחק", באתר News1 מחלקה ראשונה, 20 באוגוסט 2006
↑  עמיר רפפורט, אלוף (מיל') הרצל בודינגר: "המלאך של בית שאן", באתר "Israel Defence"
↑  "ישראל היתה צריכה לתקוף כבר ב־2005", באתר ישראל היום, 19 באוגוסט 2012
↑  לילך ויסמן, ‏הרומנים של נתניהו, באתר גלובס, 22 באוגוסט 2013
↑  הרצל בודינגר מונה ליו"ר אוניברסיטת אריאל, באתר ערוץ 7, 17 בפברואר 2013
↑  הילה ויסברג, ההרצלים, באתר הארץ, 5 באוגוסט 2010
| --- | --- |
בקרת זהויות :  NLI: 987007310418505171  VIAF: 298494175   WorldCat (עם VIAF): 298494175